Title: ประกาศคณะกรรมการควบคุมการขนส่งทางบกกลาง ฉบับที่ 1754 (พ.ศ. 2549) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด 3 สายที่ 385 สระแก้ว-ชลบุรี เป็น ชลบุรี-ตลาดโรงเกลือ

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๗๕๔ (พ.ศ. ๒๕๔๙)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๓ สายที่ ๓๘๕ สระแก้ว-ชลบุรี
เป็น
ชลบุรี-ตลาดโรงเกลือ[๑]

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๕๗๓ (พ.ศ. ๒๕๔๘) ประกาศ ณ วันที่ ๓ สิงหาคม ๒๕๔๘ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๓ สายที่ ๓๘๕ สระแก้ว-สนามชัยเขต เป็น สระแก้ว-ชลบุรี นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๒๑/๒๕๔๙
เมื่อวันที่ ๒๖ ธันวาคม ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๓ สายที่ ๓๘๕ สระแก้ว-ชลบุรี เป็น ชลบุรี-ตลาดโรงเกลือ โดยให้ใช้รายละเอียดเส้นทางดังต่อไปนี้
สายที่
๓๘๕ ชลบุรี-ตลาดโรงเกลือ
เริ่มต้นจากสถานีขนส่งผู้โดยสารจังหวัดชลบุรี ไปตามทางหลวงแผ่นดินหมายเลข
๓๑๕ ถึงอำเภอพนัสนิคม ไปตามทางหลวงชนบทสาย อบจ. ชบ. ไปตามทางหลวงชนบทสาย อบต. หนองเหียงผ่านบ้านหนองสังข์
ถึงบ้านเนินหิน แยกซ้ายไปตามทางหลวงแผ่นดินหมายเลข ๓๓๑ ผ่านอำเภอแปลงยาวไปตามทางหลวงแผ่นดินหมายเลข
๓๐๔ (ถนนเลี่ยงเมือง) ผ่านนิคมอุตสาหกรรมเกตเวย์ซิตี้ แยกขวาไปตามทางหลวงแผ่นดินหมายเลข
๓๒๔๕ ผ่านอำเภอสนามชัยเขต แยกซ้ายไปตามทางหลวงชนบทสายอบต. คู้ยายหมี ถึงบ้านบางมะเฟือง
ไปตามทางหลวงชนบทสาย อบต. ท่ากระดาน ผ่านบ้านยางแดงบ้านนาโพธิ์ บ้านชำป่างาม ไปตามทางหลวงชนบทสายบ้านหนองกะพง-หินแร่
ถึงบ้านหินแร่ แยกขวาไปตามทางหลวงชนบท ถึงบ้านนายาว แยกซ้ายไปตามทางหลวงชนบทสาย อบต.
ท่ากระดาน ผ่านบ้านทุ่งเหียงบ้านคลองขาม บ้านทุ่งส่อหงษา ไปตามทางหลวงชนบทหมายเลข ร.พ.ช.
สก. ๓๐๕๘ ผ่านบ้านสองสีเจริญถึงบ้านซับสมบูรณ์ ไปตามทางหลวงชนบทหมายเลข สก. ๔๐๓๕ ผ่านบ้านซับมะนาว
บ้านเกาะรัง บ้านวังสีทอง บ้านเกตุจำปา แยกซ้ายไปตามทางหลวงชนบทสาย อบต. หนองหว้า ผ่านบ้านธารนพเก้าถึงบ้านคลองนางาม
แยกขวาไปตามทางหลวงชนบทหมายเลข สก. ๒๐๐๙ ผ่านบ้านคลองอ่างบ้านทุ่งหินโคน แยกขวาไปตามทางหลวงแผ่นดินหมายเลข
๓๕๙ แยกซ้ายไปตามทางหลวงชนบทหมายเลข สก. ๒๐๐๙ ผ่านบ้านน้ำซับเจริญ สำนักงานเกษตรจังหวัดสระแก้ว
บ้านใหม่ถาวร ไปตามถนนเทศบาล ๖ แยกขวาไปตามทางหลวงแผ่นดินหมายเลข ๓๓ ผ่านอำเภอวัฒนานคร
อำเภออรัญประเทศไปสุดเส้นทาง ณ สถานที่จอดรถโดยสารประจำทางบริเวณตลาดโรงเกลือ

ประกาศ
ณ วันที่ ๑๕ มกราคม พ.ศ. ๒๕๕๐
ปิยะพันธ์
จัมปาสุต
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

วัชศักดิ์/ผู้จัดทำ
๒๘
กุมภาพันธ์ ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๑๕ ง/หน้า ๑๒๕/๑๕ กุมภาพันธ์ ๒๕๕๐